Ur benveg-seniñ eo ar vombard, eus familh ar binvioù dre c'hwezhañ, a orin eus familh ar « c'hoadhuelennoù »(oboell). Implijet e vez ar vombard e sonerezh hengounel Breizhad, ne vez kavet nemet e Breizh, e lec'h ma vez implijet evit seniñ dre goublad pe e bagadoù. Ral eo gwelet un talabarder o soniñ e-unan rak e goulenn ar benveg ur striv korfel bras a-walc'h a benn c'hwezhañ el lañchenn. Alies e son un talabarder gant ur binioù (bras pe bihan), rak e c'hall ar benveg-se c'hoari hep ober ehanoù.